Toomas Tein

Toomas Tein (sündinud 15. juulil 1955 Tartus) on eesti spordiarst–traumatoloog, endine korvpallur.

Ta lõpetas 1973. aastal Tartu 3. Keskkoolihttp://raatuse.tartu.ee/index.php/et/vilistlased-1973 ja aastal 1979 Tartu Riikliku Ülikooli arstiteaduskonna spordimeditsiini erialal. Ta on täiendanud ennast traumatoloogia alal aastatel 1979–1989 Moskva ja Kiievi haiglates ning aastast 1989 USA, Kanada, Saksamaa, Norra, Rootsi ja Soome haiglates. Ta töötas aastast 1979 Tartus Maarjamõisa haiglas traumatoloogi-ortopeedina, aastatel 1983–2003 ka osakonnajuhatajana, aastast 1996 olnud AS-i Medex spordiarst.

Ta on tegelenud korvpallimänguga, hakkas mängima EPA LNSK-s Arne Laose õpilasena, jätkas TRÜ-s Ernst Ehaveeru juhendamisel. Ta on mänginud "Kalevi" duubelkoosseisus ja "Ehitajas".

Tein kuulub 10. novembrist 1994 Reformierakonda. Ta on mitu korda valitud Tartu Linnavolikogu liikmeks. Ta kuulus ka aastatel 2003–2005 X Riigikogu koosseisu, kust ta koos Peep Aruga tagasi astusRiigikogulased Toomas Tein ja Peep Aru laamendasid baarisPeep Aru ja Toomas Tein lahkuvad Riigikogust.

 Skandaal 2005. aastal 
2005. aasta 10. aprilli õhtul kell 23.56 sai turvafirma Falck väljakutse kohvikusse Võitlev Sõna Tallinnas Pärnu maanteel, kus Toomas Tein ja Peep Aru keeldusid arvet maksmast, sõimasid, ropendasid ja käitusid agressiivselt. Turvapatrull tuvastas, et mehed olid tugevas joobes, ei allunud korraldustele. Kui mehi hakati välja viima, siis hakkasid nad tõuklema, pandi käed raudu ja turvafirma kutsus kohale politsei. Kui politsei saabus hakkasid mehed politseinikke kutsuma miilitsateks ja kuradi värdjateks. Aru ja Tein rääkisid, et nad on Riigikogu liikmed ning tunnevad politseijuht Robert Antropovit ja siseministrit. Mehed viidi jaoskonda, kus nad jätkasid sõimamist, ja skandeerisid kooris: "Antropovit, Antropovit!" Kiirabi abist peahaavaga Tein keeldus ja saatis arsti persse. Politsei viis kaks poliitikut Wismarisse joobeekspertiisi, kuid nad keeldusid sellest ja nad viidi tagasi kesklinna politseiosakonda kainenema. Riigikogulased Toomas Tein ja Peep Aru laamendasid baaris. Postimees. 11. aprill 2005

Peep Aru ja Toomas Tein esitasid 11. aprilli hommikul riigikogu juhatusele avalduse, milles teatasid soovist riigikogu liikme kohalt lahkuda.Aru ja Tein vabandavad Eesti rahva ees.Delfi. 11. aprill 2005

Politsei esitas purjuspäi baaris ebaviisakalt käitunud endistele riigikogulastele Toomas Teinile ja Peep Arule kuriteokahtlustuse ja alustas nende suhtes kriminaalmenetluse paragrahvis, mis käsitleb võimuesindaja solvamist. Politsei esitas Teinile ja Arule kuriteokahtlustuse. Õhtuleht. 29. juuli 2005

Teinile ja Arule määrati avaliku korra rikkumise eest rahatrahv. Toomas Tein ja Peep Aru said trahvi. Eesti Päevaleht. 25. mai 2005 Peep Aru loobus skandaalijärgselt suitsetamisest. Aru ja Tein tahavad taas võimule tulla. Delfi. 21. september 2005

 Isiklikku 
Tema poeg on korvpallur Tanel Tein.

 Viited 

 Välislingid 


Kategooria:Eesti spordiarstid
Kategooria:Eesti traumatoloogid
Kategooria:Eesti Reformierakonna poliitikud
Kategooria:X Riigikogu liikmed
Kategooria:Tartu Ülikooli arstiteaduskonna vilistlased
Kategooria:Sündinud 1955